钦定古今图书集成/明伦汇编/闺媛典/第288卷 > 皇清二十一 > 苏际隆妻严氏
## 钦定古今图书集成/明伦汇编/闺媛典/第288卷 > 皇清二十一 > 苏际隆妻严氏

按《仙游县志》：严氏，邑庠生苏际隆妻，严钺女。年二十归隆，克尽妇道。乙未城破，夫与姑并死，子方周岁，家无升斗之馀，矢志靡他，与耄姑相依为命。翁双瞽，人曰：“翁瞽乏嗣，盍归母家？” 答曰：“奚忍弃此老亲？” 朝夕辛苦，奉养无怨。性贞静缄默，不苟出言。苦节十六载卒年四十有九。